Bekende akteur pleeg selfmoord | Die Vryburger
Die akteur, Nico Liebenberg (59), se lyk is gevind nadat hy 'n paar dae gelede soek geraak het. Liebenberg het homself aan 'n boom, sowat 800 m van sy huis in Orchards in Akasia, noord van Pretoria, opgehang.
Sy lewensmaat van die afgelope 13 jaar, Riana Jacobsz, het hom verlede Donderdag as vermis aangemeld, nadat hy met sy fiets gaan ry het.
Volgens haar was daar op die oog af niks verkeerd nie en het hy vir haar gewaai en geglimlag toe hy gery het. Toe hy om 19:00 nie tuis was nie, het sy onraad vermoed en die polisie gekontak.
Kollegas van Liebenberg het hom as een van Suid-Afrika se uitstaande akteurs beskryf. Hy was bekend vir sy professionaliteit op die verhoog, vriendelikheid teenoor sy mede-akteurs en hoe hy met pouses met sy teks in die hand gesit en studeer het. 'n Veelsydige akteur is hy as die opvolger van die bekende Cobus Rossouw beskou.
Gedurende die bloeitydperk van die Afrikaanse uitvoerende kunste in die jare sestig tot middel tagtig was hy en sy destydse vrou, Trudie Taljaard, bekende gesigte op die kassie gewees.
Hy sal onthou word vir sy rol as Pieter Groenewald in die TV-reeks Konings, asook optredes in Meester, Die Glaskasteel en talle verhoogstukke.
'n Lyer aan depressie is hy medies ongeskik verklaar. Jacobsz, 'n onderwyseres is ook weens 'n gewas aan die brein medies ongeskik verklaar. Volgens haar het die finansies hom geweldig gekwel. Hoewel hulle 'n afbetaalde huis gehad het, het sy nie meer oor 'n mediese fonds beskik nie, omdat hulle nie die premies kon bekostig nie.
Hy word oorleef deur sy en Jacosz se 12-jarige seun, Frikkie, asook twee dogters, Justine en Eloise uit sy huwelik met Taljaard.
7 thoughts on "Bekende akteur pleeg selfmoord"
Flerrie January 21, 2014 at 11:56 am
Hierdie is vir my baie tragies en hartseer. Ek verstaan dat hy depressief was, maar hoekom is almal so seker dat dit selfmoord was? Het hy sy eie tou saamgevat? Het hulle sy fiets gekry? Wie sê dat hy nie vermoor is toe 'n terroris sy fiets wou steel nie?
Vaandrig January 21, 2014 at 4:50 pm
So tragies en hartseer as wat dit is, was dit ook my eerste gedagte – selfmoord of moord?
Nico January 25, 2014 at 3:54 am
Dit is amper onmoontlik om 'n moors as selfmoord te probeer 'wegsteek' deur iemand op te hang. Dit is ook nie baie maklik om 'n mens op te hang nie behalwe as daar 'n hele aantal mense is wat dit doen. Daar is gewoonlik ander beserings wat dit duidelik maak of dit moord is of nie.
Flerrie January 25, 2014 at 10:41 am
Baie dankie vir hierdie kommentaar en inligting, Nico. Ek begin seker maar paranoïs raak deesdae oor enige blanke se dood. Jou kommentaar laat my beter voel.
Kaapstad February 22, 2014 at 12:03 pm
'n Gewas op die brein kan jou op verskillende maniere affekteer. My immigration meegevoel aan die familie. Sterkte.
Kaapstad February 22, 2014 at 12:04 pm
My innige meegevoel aan die familie.
Grotman October 9, 2017 at 7:04 pm
Jammer maar ek ruik n rot. Ja sure hy het probleme gehaad maar almal se altyd selfmoord! Ek mag verkeerd wees maar dit klink vir my eerder na moord wat na self moord lyk.